RESIDENCIAL BELLESGUARD PARK

CONTRACTE DE PRESTACIÓ ASSITENCIAL A GENT GRAN

RESIDENCIA ASSISTIDA

A Barcelona, a .... de..... de .....

**R E U N I T S**

D'una part, la Sra.............................., major d'edat, amb domicili a Barcelona, carrer ...................amb DNI núm. ...............

I, d'una altra part, Na Sra., major d'edat, amb domi­ci­li en c/ amb DNI

**A C T U E N**

Sra................................., com a responsable del centre, en nom i representació de GERIATRIC BELLESGUARD PARK, SL, titular de l’establiment RESIDENCIAL BELLESGUARD PARK, amb domicili a Barcelona (08017), Carrer..........., NIF .................i número d'ins­crip­ció al Regis­tre d'Enti­tats, Serveis i Esta­bli­ments del Departament de dret social ..........

I, d'una altra part, En Sr. major d'edat, amb domi­ci­li en c/ amb DNI en qualitat de cònjuge.

Les parts es reconeixen la capacitat legal ne­cessària per contractar i obligar-se, amb remissió expressa, si s'escau, a l’ establert en l'article 18.7, del Decret 284/96 modificat pel Decret 176/2000, i de mutu acord.

**M A N I F E S T E N**

I.- Que RESIDENCIALBELLESGUARD PARK (d’ara endavant la residència) és un establiment privat pre­parat per prestar el servei social de cen­tre resi­den­cial per a gent gran en la modalitat de resi­dència assis­tida.

La finalitat del servei prestat és la d’acollir a persones grans que tenen una important dependència, i per tant que necessiten una constant atenció i supervisió de les seves activitats de la vida diària.

II.- Que l’usuari, el seu representant legal, o el seu familiar de referència, coneix les instal·lacions de la residència, així com els serveis que presta i les condicions socials i econòmiques, i les considera de la seva satisfacció.

També coneix i està conforme amb el reglament de règim intern de l’establiment, un exemplar signat del qual s’adjunta a aquest contracte, del que forma part.

III.- Que el usuari efectua l' ingrés a la re­si­dència voluntàriament i lliure­ment, voluntat posada de manifest mitjançant aquest docu­ment: per ell mateix.

IV.- Que en atenció a tot el manifestat, les parts han decidit atorgar el present contracte de PRESTACIÓ ASSISTENCIAL A GENT GRAN a tenor dels següents:

## P A C T E S

**PRIMER.-INGRÉS**

L’usuari efectuarà d’ingrés a la re­sidència el dia ............. amb caràc­*ter PERMANENT/TEMPORAL* i sota la modali­tat de servei de RESI­DÈN­CIA ASSISTIDA.

**SEGON.- PREU I SERVEIS INCLOSOS**

L’usuari s'obliga a pagar men­sualment a la residència la quantitat de ........€ més l´I.V.A. corresponent en cada moment, a habitació INDIVIDUAL.

En cas d’ absència temporal superior a 15 dies, previ avís, es descomptarà el cos de la manutenció, que ascendeix a la quantitat de 20 euros diaris.

Aquest preu inclou els serveis necessaris per a garantir un correcte:

- Allotjament.

- Manutenció.

- Acolliment i convivència.

- Atenció personal a les activitats de la vida diària

- Hàbits d'autonomia.

- Dinamització sociocultural.

- Servei de bugaderia i repàs de roba, llevat el que es dis­posa a l’ article 8 del Reglament de Règim intern que forma part d´aquest contracte en relació als serveis de tintoreria o similars.

- Manteniment de les funcions físiques i cognitives.

- Higiene personal.

- Suport social.

- Atenció familiar adreçada a l'afavoriment de la rela­ció entre el resident i la seva família.

- Assistència sanitària prestada per mitjans propis o aliens.

**TERCER.-**

La Residència ofereix uns serveis complementaris que s’especifiquen a l’article 8 del reglament de règim intern acompanyat a aquest contracte, del qual forma part. El seu abast i preu figuren al taulell d’anuncis, i poden ser modificats, ampliats o suprimits mitjançant avis en el propi taulell d’anuncis.

**QUART.- FORMA DE PAGAMENT.**

El pagament es farà efectiu per mesos anticipats de l'1 al 5 de cada mes, mitjançant domici­liació bancària.

Les dades bancàries són les següents:

Entitat bancària: ES

Oficina:

Dígits control:

Número de compte:

Nom titular de compte:

La residència lliurarà factura mensual de tots els pagaments efec­tuats per la part receptora del servei on constarà el cost total dels serveis inclosos en el preu mensual i el cost dels serveis complementaris efectuats el mes anterior, desglossat per conceptes.

Les despeses ocasionades per les eventuals devolucions bancàries dels rebuts seran satisfetes per la part receptora del servei i en aquest concepte seran incloses en el següent rebut.

Tots els serveis complementaris que el resident sol·liciti i es prestin per la residència seran facturats al mes següent a la seva prestació sota el concepte de “Serveis complementaris”, diferenciat de la quota general en el rebut mensual. Per tant, el pagament d’aquests serveis serà fet efectiu, igual que els serveis generals, en la modalitat de domiciliació bancària del rebut corresponent. El preu dels serveis complementaris es podrà modificar previ avís en el tauler d’anuncis.

**CINQUÉ.- ACTUALITZACIÓ I/O MODIFICACIÓ DEL PREU**

Durant la vigència d’aquest contracte el preu no podrà ser modificat pel Centre, sense perjudici de la seva actualització anual per la revisió econòmica automàtica, aplicant l’índex de Preus al Consum corresponent al sector de Serveis i al territori de Catalunya, elaborat per l’Institut Nacional d’Estadística u organisme que pugui substituir-lo, o dels increments previstos en l’article 4 del reglament de règim intern acompanyant a aquest contracte i del qual forma part.

**SISÈ.- DIPÒSIT DE GARANTIA**

La part receptora del servei ha de dipositar com a garan­tia la quanti­tat de 1.000 €.

En el moment en que per qualsevol motiu es resolgui aquest contracte i es doni per finalitzada l’estada, la part receptora del servei tindrà dret a que li sigui retornada la quantitat en el seu dia dipositada, en el ben entès que estigui al corrent del pagament de tots els serveis prestats per la Residència.

La finalització del contracte per part del resident, si és baixa voluntària, serà sempre amb el preavís de 15 dies. Si no es donés aquest termini es facturaran 15 dies com addicionals del preu de l’estada, com a compensació dels problemes ocasionats en la planificació de L’ocupació del centre.

La liquidació de la baixa definitiva del resident es farà, com a màxim, en el termini d’un mes.

Tot això, sense prejudici del que fa referència al següent pacte setè en relació a les condicions econòmiques especials que son d´ aplicació durant el període de prova.

**SETÈ.- PERIODE DE PROVA**

### Les parts pacten expressament que l’efectivitat d’aquest contracte resta sotmesa a un període de prova de quinze dies, durant el qual ambdues parts podran resoldre’l voluntàriament, d’acord amb allò previst a l’article 2-e, capítol II, del reglament de règim intern que s’integra en aquest contracte.

Donat el caràcter del contracte, les parts que compareixen arriben a l’ acord

que, en cas de produir-se la rescissió voluntària a interès del centre, la

càrrega econòmica a la part contractant dels serveis per raó de l’ estada

corresponent a aquest primer mes, serà l’ import proporcional als dies d’

estada realment efectuats calculat sobre el preu mensual concertat.

Si pel contrari, la rescissió es fa a interès de la part contractant dels serveis, el centre facturarà l ‘ import de quinze dies complerts amb independència dels dies d’estada efectuats en concepte de penalització pels problemes ocasionats en la planificació de l’ ocupació del centre.

**VUITÈ.- DRETS I OBLIGACIONS DEL CENTRE**

La residència té dret a la contraprestació econòmica pels serveis prestats, dret d’organitzar els serveis i els seus horaris de la forma que cregui millor per a la seva correcta prestació, d’acord amb el disposat en el seu Reglament de règim intern i amb la normativa vigent d’aplicació, el dret de disposar i de fer complir unes normes de convivència que afavoreixin la correcta prestació dels serveis.

La Residència ha de complir tots els requisits previstos per la Llei

12/2007, de 11 d’octubre, sobre matèria d’assistència i serveis socials, el Decret 284/1996, de regulació del sistema català de serveis socials, modificat pel Decret 176/2000, i la resta de la normativa vigent que resulta d’aplicació, i garantir un correcte funcionament del centre d’acord amb les seves característiques i el seu règim intern.

Ambdues parts es remeten en tot allò no previst en el reglament de règim

intern i en aquest contracte, a la normativa legal aplicable.

**NOVÈ.- DRETS I OBLIGACIONS DE L’USUARI**

La Residència s’obliga a respectar i fer respectar els drets de l’usuari reconeguts a la Llei 12/2007, d´11 d’octubre de serveis socials, i la resta de normativa vigent que li sigui d’aplicació.

Prestar els serveis inclosos amb els recursos estructurals, materials i humans necessaris per a la correcta prestació. Així mateix, s’obliga a prestar els serveis complementaris en els termes establers en el Reglament de Règim Intern.

L’usuari/usuària té els drets reconeguts a les lleis i especialment als

articles 8,9,10 i 12 de la Llei 12/2007, d´11 d’octubre, de serveis socials,

això és:

1. Que es respecti la dignitat de les persones, llur benestar i llur autonomia i intimitat.
2. La confidencialitat de les dades i de les informacions que constin en llurs expedients.
3. Rebre informació prèvia amb relació a qualsevol intervenció que els afecti a fi que, si escau, hi puguin donar llur consentiment específic i lliure.
4. Accedir a llurs expedients individuals.
5. Exercir la llibertat individual per a ingressar i romandre a l’establiment, i per a sortir-ne, llevat les limitacions establertes per la legislació vigent.
6. Conèixer el reglament intern del servei, i especialment, els seus drets i deures.
7. Rebre una atenció personalitzada.
8. Accedir a l’atenció social, sanitària, farmacèutica, psicològica, educativa i cultural, en condicions d’igualtat respecte a l’atenció que reben els altres ciutadans.
9. Comunicar i rebre lliurament informació.
10. El secret de les comunicacions.
11. Presentar suggeriments, queixes i reclamacions i rebre resposta.
12. Gaudir de la intimitat i la privacitat en les accions de la vida quotidiana
13. Considerar com a domicili l’establiment residencial on viuen i mantenir la relació amb l’entorn familiar, convivencial i social, tot respectant les formes de vida actuals.
14. Participar en la presa de decisions del centre que els afectin individualment o col·lectivament
15. Tenir objectes personals significatius per a personalitzar l’entorn on viuen.
16. Exercir els drets polítics i la pràctica religiosa.
17. Obtenir facilitats per a la declaració de voluntats anticipades.
18. Rebre de manera continuada la prestació de serveis.
19. No ésser sotmesos a cap mena d’immobilització o restricció de la capacitat física o intel·lectual per mitjans mecànics o farmacològics sense prescripció facultativa i supervisió, llevat que hi hagi un perill imminent per a la seguretat física dels usuaris o de tercers persones.
20. Conèixer el cost dels serveis que reben i, si escau, conèixer la contraprestació de l’usuari o usuària.

L’usuari, o el seu representant legal, o la persona responsable o familiar de referència, tenen els deures previstos a l´art.13 de la Llei 12/2007, especialment:

1. Observar una conducta basada en el respecte mutu, la tolerància i la col·laboració per a facilitat la convivència en l’establiment i la resolució dels problemes.
2. Respectar la dignitat i els drets del personal dels serveis com a persones i com a treballadors.
3. Atendre les indicacions del personal i comparèixer a les entrevistes a què siguin convocats, sempre que no atemptin contra la dignitat i la llibertat de les persones.
4. Utilitzar amb responsabilitat les instal·lacions del centre i tenir-ne cura.
5. Complir el Reglament de règim interior.
6. Abonar puntualment el preu establert.

En quant a les sortides i absències, hauran de comunicar-les amb suficient antelació.

**DESÈ.- RESOLUCIÓ CONTRACTUAL**

L’ incompliment per part de l’usuari i de la persona responsable de les obligacions previstes a l’article novè d’aquest contracte podrà suposar la resolució del contracte i per tant l’acabament de la prestació de serveis, fent-ho saber al Servei d’Inspecció i Registre de la Secretaria General del Departament de Benestar Social.

També seran causes de resolució de contracte les previstes a l’article 4t i 34 del reglament de règim intern que s’adjunta a aquest contracte.

**ONZÈ.- DEFUNCIÓ**

En cas de defunció de l’usuari, l’obligació de donar-li un enterrament digne d’acord amb les seves creences correspondrà a les persones responsables i/o als hereus. En el seu defecte se n’ocuparà la residència, que es rescabalarà de les despeses efectuades.

Si no hi hagués cap persona responsable de l’usuari en el moment de d’ingrés o posteriorment, aquest haurà de designar a la residència beneficiària de la pòlissa d’assegurança d’enterrament que eventualment hagués ja subscrit, o que, si no fos així, s’obliga a subscriure (nº de pòlissa i data).

**DOTZÈ.- PROTECCIÓ DE DADES**

Les dades de caràcter personal de l’usuari, dels seus familiars o persones afins , de les persones responsables de l’usuari o dels representants legals, es gestionaran de conformitat amb l’article corresponent del Reglament de Règim Intern que acompanya a aquest contracte i del qual forma part.

**TRETZE.- REGLAMENT DE RÈDIM INTERN**

L´usuari declara conèixer i acceptar el Reglament de Règim Intern del Centre, el qual, degudament signat per les parts, s´acompanya a aquest contracte.

**CATORZÈ.- JURISDICCIÓ**

Per a qualsevol divergència o litigi que pogués sorgir de la interpretació o aplicació d’aquest contracte i del Reglament de règim intern, les parts contractants es sotmeten als Tribunals i Jutjats de Barcelona.

I, en prova de conformitat, les parts contractants signen per triplicat i a un sol efecte en el lloc i data indicats a l’encapçalament.

PERSONA RESPONSABLE TITULAR DE L'ESTABLI­MENT

RESIDENT